19.11.2019 15:29 39
19.11.2019 15:04 49
19.11.2019 12:16 47
18.11.2019 16:03 45
18.11.2019 11:50 43
18.11.2019 10:21 41
15.11.2019 18:02 43
15.11.2019 17:33 43
15.11.2019 13:43 177
15.11.2019 12:25 183
14.11.2019 16:52 139
14.11.2019 14:03 129
14.11.2019 13:34 135
13.11.2019 18:06 133
13.11.2019 16:16 131
13.11.2019 14:54 135
12.11.2019 19:36 117
12.11.2019 18:48 113
12.11.2019 16:07 113
12.11.2019 15:55 101
12.11.2019 13:00 115
12.11.2019 12:00 111
11.11.2019 16:33 99
11.11.2019 15:50 99
11.11.2019 15:41 105
Популярное
15.11.2019 177
13.11.2019 135
13.11.2019 133
13.11.2019 131
12.11.2019 117
Гәугәуца Џьыкырба аҧсадгьыл ахьчаҩцәа ирызкны илыҩыз ашәҟәы “Афырхацәа – Аиааира ҳзаазгаз” аӡыргара мҩаҧысит
275
04.11.2019 20:34
Ашәҟәы 52-ҩык Аҧсны Аџьынџьтәылатәи еибашьра аҿы иҭахаз аҧсадгьыл ахьчаҩцәа ирызкуп.
Аҟәа. Абҵарамза 4. Аҧсныпресс. Дамеи Касланӡиа. Сергеи Дбар ихьӡ зху Аҧсны Аџьынџьтәылатәи еибашьра аҳәынҭқарратә музеи аҿы Гәугәуца Џьыкырба аҧсадгьыл ахьчаҩцәа ирызкны илыҩыз ашәҟәы “Афырхацәа – Аиааира ҳзаазгаз” аӡыргара мҩаҧысит. Аусмҩаҧгатә иаҭааит Аҳәыынҭқарра Ахада Рауль Ҳаџьымба, Аҳәынҭқарра Ахада ихаҭыҧуаҩ Аслан Барцыц, Гәдоуҭа араион ахада Руслан Ладариа, Аџьынџьтәылатәи еибашьра аҿы иҭахаз аҧсадгьыл ахьчаҩцәа рыуацәеи рҭахцәеи, аветеранцәа.
Ари ашәҟәы 52-ҩык Аҧсны Аџьынџьтәылатәи еибашьра аҿы иҭахаз аҧсадгьыл ахьчаҩцәа ирызкуп. Урҭ зегьы Гәдоуҭа ақалақь, Замостианка аҳабла иалҵыз роуп.
Жәандәрыҧшьтәи ашкол адиректор Џьума Габуниа аусмҩаҧгатә аартуа иазгәеиҭеит: “Ас еиҧш аҭыжьымҭа Аҧсны аҭоурых азы иналукааша хҭысуп, еиҵагыло абиҧарақәа рзы акырӡагьы аанагоит”.
Ашәҟәы автор, апублицист Гәугәуца Џьыкырба иарбоу аусмҩаҧгатә ашәҟәы аӡыргара мацара акәымкәа, иҭахаз афырхацәа ргәалашәара ишазку азгәалҭеит: “Иахьатәи амш аибашьраҟны иҭахаз ргәалашәара иазкуп. Аҭыжьымҭа иаҳәоит 1992-1993 шш. Аҧсны Аџьынџьтәылатә еибашьраан зыҧсадгьыл зхы ақәызҵаз, Гәдоуҭа ақалақь мрагыларатәи ахәҭа иалҵыз 52-ҩык аибашьцәа рыҧсҭазааратә мҩа атәы”, – ҳәа илҳәеит лара. Уи лажәақәа рыла ашәҟәы аҩра лыҵарҳәеит зыҷкәынцәа зцәыӡыз анацәа – Феруза Барцыц, Мераб Ақаҩба иан Светлана Шамба. Убас, Мераб Ақаҩба иан илҳәеит: “Сыҷкәын ифотосахьақәа ашәҟәы ианылар, издыруада, дырхамышҭыр”. Зыхшара зцәыӡыз анацәа рхьаа ахааназы ҳаргьы иаҳҳьааны иаанхоит”, – ҳәа инаҵшьны иазгәалҭеит Гәугәуца Џьыкырба.
Аҳәынҭкарра Ахада инаҵшьны иҳәеит Аҧсадгьыл ахьчаҩцәа рыхьӡ акамыршәра, урҭ рфырхаҵарақәа ртәы абиҧара ҿыцқәа рахь аиагара иамоу аҵак ду атәы.
“Ҳаҭыр зқәу ҳанацәа, ҳаҭыр зқәу ҳабацәа, ҳашьцәа, ҳаҳәшьцәа! Абри аҩыза ахҭыс, аибашьраан иҳацәҭахаз ҳаҷкәынцәа ҳаҳәшьцәа ирызку лаӷырӡыда иузымҩаҧгаӡо. Ихьанҭоуп арҭ азҵаарақәа рылацәажәара, аха сгәы иаанагоит, ҳаҷкәынцәеи ҳаҳәшьцәеи рыӡбахә зҳәо ари ашәҟәы гәаларшәага мацараны ишыҟамло. Ари ҳаҧхьаҟатәи ҳҧеиҧш, уаҳа ҳадгьыл аҟны еибашьра ҟамло, ҳаидгылара ҕәҕәахо, ҳажәлар раӡәкра ирсимволуп. Абарҭ ҳаҷкәынцәа, зыжәҩахыр еидҵаны еибашьуаз, ргәы еиҭамскәа аӷа ианижәлоз аиааира агаразы иҟарҵоз, ҳарҭгьы иаҳхамышҭыртә еиҧш аҭагылазаашьақәа аҧаҳҵалароуп. Хымҧада, иаҭахуп раҧхьаӡа инаргыланы ҳара ҳаидгылара, аибашьраан ҳазцәымӷыз аӷа ҳаниҿагылаз еиҧш.
Иҭабуп ҳәа басҳәоит бара, хаҭала Гәугәуца, бџьабаа даараӡа ирацәоуп, ари ашәҟәы ус унатәаны иуҩыртә еиҧш иҟаӡамызт ҳәа сгәы иаанагоит. Бара иҟабҵаз, ҭаацәацыҧхьаӡа брылсны, аматериалқәа еизганы, абри аҩыза аҭыжьымҭа ҟалартә еиҧш аџьабаа ахьыббаз, хаҭала бҿаҧхьа схырхәоит. Схырхәоит шәара иахьа абра иҟоу шәҿаҧхьа, иҟам, адунеи зыҧсаххьоу ргәалашәара аҿаҧхьа. Иҟазааит наунагӡа ҳадгьыл аҟны аҭынч ҧсҭазаара, ҳхәыҷқәа аҧеиҧш бзиа роуааит, иҟазааит аиааира, еиҭах аиааира. Абзиарақәа шәымазааит, иҭабуп ҳәа шәасҳәоит зегьы!” – ҳәа иҳәеит Аҳәынҭқарра Ахада иқәгылараҟны.
Аҟәа. Абҵарамза 4. Аҧсныпресс. Дамеи Касланӡиа. Сергеи Дбар ихьӡ зху Аҧсны Аџьынџьтәылатәи еибашьра аҳәынҭқарратә музеи аҿы Гәугәуца Џьыкырба аҧсадгьыл ахьчаҩцәа ирызкны илыҩыз ашәҟәы “Афырхацәа – Аиааира ҳзаазгаз” аӡыргара мҩаҧысит. Аусмҩаҧгатә иаҭааит Аҳәыынҭқарра Ахада Рауль Ҳаџьымба, Аҳәынҭқарра Ахада ихаҭыҧуаҩ Аслан Барцыц, Гәдоуҭа араион ахада Руслан Ладариа, Аџьынџьтәылатәи еибашьра аҿы иҭахаз аҧсадгьыл ахьчаҩцәа рыуацәеи рҭахцәеи, аветеранцәа.
Ари ашәҟәы 52-ҩык Аҧсны Аџьынџьтәылатәи еибашьра аҿы иҭахаз аҧсадгьыл ахьчаҩцәа ирызкуп. Урҭ зегьы Гәдоуҭа ақалақь, Замостианка аҳабла иалҵыз роуп.
Жәандәрыҧшьтәи ашкол адиректор Џьума Габуниа аусмҩаҧгатә аартуа иазгәеиҭеит: “Ас еиҧш аҭыжьымҭа Аҧсны аҭоурых азы иналукааша хҭысуп, еиҵагыло абиҧарақәа рзы акырӡагьы аанагоит”.
Ашәҟәы автор, апублицист Гәугәуца Џьыкырба иарбоу аусмҩаҧгатә ашәҟәы аӡыргара мацара акәымкәа, иҭахаз афырхацәа ргәалашәара ишазку азгәалҭеит: “Иахьатәи амш аибашьраҟны иҭахаз ргәалашәара иазкуп. Аҭыжьымҭа иаҳәоит 1992-1993 шш. Аҧсны Аџьынџьтәылатә еибашьраан зыҧсадгьыл зхы ақәызҵаз, Гәдоуҭа ақалақь мрагыларатәи ахәҭа иалҵыз 52-ҩык аибашьцәа рыҧсҭазааратә мҩа атәы”, – ҳәа илҳәеит лара. Уи лажәақәа рыла ашәҟәы аҩра лыҵарҳәеит зыҷкәынцәа зцәыӡыз анацәа – Феруза Барцыц, Мераб Ақаҩба иан Светлана Шамба. Убас, Мераб Ақаҩба иан илҳәеит: “Сыҷкәын ифотосахьақәа ашәҟәы ианылар, издыруада, дырхамышҭыр”. Зыхшара зцәыӡыз анацәа рхьаа ахааназы ҳаргьы иаҳҳьааны иаанхоит”, – ҳәа инаҵшьны иазгәалҭеит Гәугәуца Џьыкырба.
Аҳәынҭкарра Ахада инаҵшьны иҳәеит Аҧсадгьыл ахьчаҩцәа рыхьӡ акамыршәра, урҭ рфырхаҵарақәа ртәы абиҧара ҿыцқәа рахь аиагара иамоу аҵак ду атәы.
“Ҳаҭыр зқәу ҳанацәа, ҳаҭыр зқәу ҳабацәа, ҳашьцәа, ҳаҳәшьцәа! Абри аҩыза ахҭыс, аибашьраан иҳацәҭахаз ҳаҷкәынцәа ҳаҳәшьцәа ирызку лаӷырӡыда иузымҩаҧгаӡо. Ихьанҭоуп арҭ азҵаарақәа рылацәажәара, аха сгәы иаанагоит, ҳаҷкәынцәеи ҳаҳәшьцәеи рыӡбахә зҳәо ари ашәҟәы гәаларшәага мацараны ишыҟамло. Ари ҳаҧхьаҟатәи ҳҧеиҧш, уаҳа ҳадгьыл аҟны еибашьра ҟамло, ҳаидгылара ҕәҕәахо, ҳажәлар раӡәкра ирсимволуп. Абарҭ ҳаҷкәынцәа, зыжәҩахыр еидҵаны еибашьуаз, ргәы еиҭамскәа аӷа ианижәлоз аиааира агаразы иҟарҵоз, ҳарҭгьы иаҳхамышҭыртә еиҧш аҭагылазаашьақәа аҧаҳҵалароуп. Хымҧада, иаҭахуп раҧхьаӡа инаргыланы ҳара ҳаидгылара, аибашьраан ҳазцәымӷыз аӷа ҳаниҿагылаз еиҧш.
Иҭабуп ҳәа басҳәоит бара, хаҭала Гәугәуца, бџьабаа даараӡа ирацәоуп, ари ашәҟәы ус унатәаны иуҩыртә еиҧш иҟаӡамызт ҳәа сгәы иаанагоит. Бара иҟабҵаз, ҭаацәацыҧхьаӡа брылсны, аматериалқәа еизганы, абри аҩыза аҭыжьымҭа ҟалартә еиҧш аџьабаа ахьыббаз, хаҭала бҿаҧхьа схырхәоит. Схырхәоит шәара иахьа абра иҟоу шәҿаҧхьа, иҟам, адунеи зыҧсаххьоу ргәалашәара аҿаҧхьа. Иҟазааит наунагӡа ҳадгьыл аҟны аҭынч ҧсҭазаара, ҳхәыҷқәа аҧеиҧш бзиа роуааит, иҟазааит аиааира, еиҭах аиааира. Абзиарақәа шәымазааит, иҭабуп ҳәа шәасҳәоит зегьы!” – ҳәа иҳәеит Аҳәынҭқарра Ахада иқәгылараҟны.
Аӡырга
Аинформациатә алахәылаҩцәа
Асаит аҿы икьыԥхьу аматериалқәа рзы азин амазаара, автортә зини, егьырҭ еизырхоу азинқәеи ирызкәу аԥсуеи жәларбжьаратәи азакәанԥҵарала ихьчоуп. Асаит аҿы иҟоу иарбанызаалак аудио, афото, авидео материалқәа рхархәара, уи амазаара азы азин змоу рақәшаҳаҭхарала, мамзаргьы, www.apsnypress.info ахь азхьарԥш аҟаҵарала иҟалар алшоит. Аинтернет аҟны атексттә материалқәа инагӡаны, мамзаргьы хәҭа-хәҭала ахкьыԥхьраан, www.apsnypress.info ахь ихарҭәаау азхьарԥш аҟаҵара хымԥадатәиуп.